wannaphong/clean_thaiwikipedia huggingface dataset:
# ภาษาอังกฤษสมัยกลาง
ภาษาอังกฤษสมัยกลาง (หรือย่อเป็น MESimon Horobin, Introduction to Middle English, Edinburgh 2016, s. 1.1.) เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ เป็นภาษาที่ใช้สื่อสารตั้งแต่สมัยชาวนอร์มันพิชิตอังกฤษใน ค.ศ. 1066 และช่วงหลังของศตวรรษที่ 15 อย่างไรก็ตาม ช่วงเวลาที่มีการพูดภาษานี้ยังขาดความแน่นอนเพราะนักวิชาการมีความเห็นไม่ตรงกัน แต่พจนานุกรมภาษาอังกฤษของออกซ์ฟอร์ดได้ระบุว่ามีการพูดจาก ค.ศ. 1150 ถึง 1500 นอกจากนี้ ช่วงหลังศวรรษที่ 15 เป็นสมัยที่ภาษาอังกฤษในลอนดอนมีการเขียนตามมาตรฐานแชนเซอรี (Chancery Standard) โดยมาตรฐานนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ แต่ช่วงหลังศตวรรษที่ 15 ถึง ค.ศ. 1650 ภาษาที่ใช้สื่อสารในแคว้นอังกฤษถือว่าเป็น ภาษาอังกฤษสมัยใหม่ตอนต้น (Early Modern English) 

ภาษาอังกฤษสมัยกลางมีความแตกต่างกับภาษาอังกฤษเก่าตรงที่ ภาษาอังกฤษเก่าได้ใช้มาตรฐานการสะกดตามภาษาแซกซอนตะวันตกตอนปลาย เป็นมาตรฐานสมัยก่อนชาวฝรั่งเศสนอร์มันได้ยึดครองอังกฤษ จากนั้น ภาษาอังกฤษก็เริ่มมีการสะกดหลายรูปแบบ (และมีภาษาถิ่นอีกหลายภาษาด้วย) อย่างไรก็ตาม ความหลากหลายในการสะกดเหล่านี้ ไม่ได้แสดงถึงรูปแบบของภาษาที่ชาวอังกฤษใช้สื่อสารก่อน ค.ศ. 1066 แต่กลับแสดงให้เห็นว่า เวสเซ็กซ์ไม่ได้เป็นสถานที่เดียวที่ผลิตเอกสารและวรรณกรรมภาษาอังกฤษ เพราะยังมีเมืองอื่นอีกที่มีการเขียนภาษาอังกฤษแต่เขียนตามสำเนียงตนเอง เมื่อเวลาผ่านไป เมืองต่าง ๆ เช่น นอร์ทธัมเบรีย อีสต์แองกเลีย และลอนดอน ก็ค่อย ๆ กลายเป็นศูนย์กลางของการตีพิมพ์เอกสารหรือวรรณกรรมภาษาอังกฤษ โดยมีรูปแบบการเขียนการสะกดที่ต่างกัน

ในสมัยเดียวกัน ภาษาอังกฤษสำเนียงนอร์ธัมเบรีย ซึ่งมีการพูดในภาคตะวันออกเฉียงใต้ของสกอตแลนด์ ได้มีวิวัฒนาการเป็นภาษาสกอตส์ในปัจจุบัน
# เจ้าชายเจมีแห่งบูร์บง-ปาร์มา เคานต์แห่งบาร์ดี
เจ้าชายเจมีแห่งบูร์บง-ปาร์มา เคานต์แห่งบาร์ดี  เป็นพระโอรสพระองค์ที่ 3  ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ วิกตอเรีย เคอซิเวอร์ยัตช์ (ต่อมา เคาน์เตสวิกตอเรียแห่งบาร์ดี) มีพระธิดา 2 พระองค์
# บันตูสถาน
บันตูสถาน (Bantustan หรือเรียกว่า มาตุภูมิบันตู) เป็นอาณาเขตที่ตั้งขึ้นเพื่อแยกประชากรผิวดำ ของแอฟริกาใต้และ แอฟริกาตะวันตกเฉียงใต้ (ปัจจุบันคือ นามิเบีย) เป็นส่วนหนึ่งของนโยบายการแบ่งแยกสีผิว ในประเทศแอฟริกาใต้ โดยบันตูสถานถูกสร้างขึ้น 10 แห่งในแอฟริกาใต้ และอีก 10 แห่งใน ทางใต้ตะวันตกแอฟริกาตะวันตกเฉียงใต้ที่อยู่ติดต่อกัน
# โอเวอร์วอตช์
โอเวอร์วอตช์  เป็นวิดีโอเกมออนไลน์หลายผู้เล่นแนวยิงมุมมองบุคคลที่หนึ่ง พัฒนาและจัตจำหน่ายโดยบลิซซาร์ดเอ็นเตอร์เทนเมนต์ ตัวเกมถูกอธิบายว่าเป็น "เกมแนวฮีโร่ชูตเตอร์" โอเวอร์วอตช์ แบ่งผู้เล่นออกเป็นสองทีมจากหกทีม โดยผู้เล่นแต่ละคนจะเลือกตัวละครจากรายชื่อขนาดใหญ่ที่เรียกว่า "ฮีโร่" ที่มีความสามารถเฉพาะตัว และความเป็นทีมเวิร์กเพื่อบรรลุวัตถุประสงค์เฉพาะแผนที่ภายในระยะเวลาที่จำกัด บลิซซาร์ดได้เพิ่มตัวละคร แผนที่ และโหมดเกมใหม่ภายหลังการเปิดตัวโดยทั้งหมดผู้เล่นจะไม่ต้องเสียค่าใช้จ่าย โดยมีค่าใช้จ่ายเพิ่มเติมสำหรับผู้เล่นที่สามารถเลือกกล่องของขวัญเพื่อซื้อไอเท็มตกแต่งได้ ตัวเกมวางจำหน่ายในเดือนพฤษภาคม 2016 สำหรับ ไมโครซอฟท์ วินโดวส์, เพลย์สเตชัน 4 และเอกซ์บอกซ์วัน และนินเท็นโด สวิตช์ ในเดือนตุลาคม 2019 แพตช์ประสิทธิภาพที่ปรับให้เหมาะสมสำหรับเอกซ์บอกซ์ซีรีส์เอกซ์และซีรีส์เอส ถูกปล่อยในเดือนมีนาคม 2021 โอเวอร์วอตช์ ยังรองรับการเล่นข้ามแพลตฟอร์มในทุกแพลตฟอร์มในเดือนมิถุนายน 2021

โอเวอร์วอตช์ เป็นแฟรนไชส์หลักลำดับที่สี่ของบลิซซาร์ดและเกิดขึ้นหลังจากการยกเลิกการพัฒนาเกมออนไลน์ผู้เล่นจำนวนมากแบบเล่นตามบทบาทอย่าง ไททัน ในปี 2014 ทีม ไททัน ส่วนหนึ่งได้รับแรงบันดาลใจจากความสำเร็จของเกมยิงมุมมองบุคคลที่หนึ่งแบบทีม เช่น ทีมฟอร์เทรส 2 และความนิยมของเกมออนไลน์ในสนามประลองแบบผู้เล่นหลายคน ซึ่งสร้างเกมยิงแบบฮีโร่ที่เน้นการทำงานเป็นทีม องค์ประกอบบางอย่างของ โอเวอร์วอตช์ ได้มาจากแนวคิดจากโปรเจ็กต์ ไททัน ที่ถูกยกเลิกการพัฒนา

โอเวอร์วอตช์ เปิดตัวที่งานบลิซคอนในปี 2014 และอยู่ในช่วงโคลสเบต้าตั้งแต่ปลายปี 2015 ถึงต้นปี 2016 โอเพนเบต้าของเกมก่อนการวางจำหน่ายมีผู้เล่นเกือบ 10 ล้านคน โอเวอร์วอตช์ ได้รับกระแสวิจารณ์แง่บวกเป็นอย่างยิ่งจากนักวิจารณ์ โดยยกย่องในเรื่องการเข้าถึง เสน่ห์ที่หลากหลายของตัวละครฮีโร่ รูปแบบศิลปะแบบการ์ตูน และรูปแบบการเล่นที่สนุกสนาน บลิซซาร์ดรายงานรายรับกว่า 1 พันล้านดอลลาร์สหรัฐในปีแรกของการเปิดตัว และมีผู้เล่นมากกว่า 50 ล้านคนหลังจากสามปี โอเวอร์วอตช์ ถือเป็นหนึ่งในวิดีโอเกมที่ยิ่งใหญ่ที่สุดตลอดกาล โดยได้รับรางวัลเกมแห่งปีและรางวัลอื่น ๆ มากมาย และยังเป็นเกมอีสปอร์ตที่ได้รับความนิยม โดยมีการระดมทุนจากบลิซซาร์ดและมีการจัดแข่งโอเวอร์วอตช์ลีก

ตัวเกมยังมีภาคต่อในชื่อ โอเวอร์วอตช์ 2  โดยได้ประกาศเปิดตัวในปี 2019 และเข้าสู่ช่วงเบต้าในปี 2022 และจะรวมโหมดผู้เล่นหลายคนแบบร่วมมือระหว่างผู้เล่นกับสภาพแวดล้อม (PvE) นอกจากนี้ ตัวเกมจะมีสภาพแวดล้อมแบบผู้เล่นหลายคนที่แข่งขันกันได้ ทำให้ผู้เล่นทั้งสองเกมสามารถเล่นกันเองได้ โดยที่ โอเวอร์วอตช์ 2 จะเป็นเกมที่เปิดให้เล่นฟรีและใช้ข้อมูลเดิมของ โอเวอร์วอตช์ ทั้งหมด ในวันที่ 3 ตุลาคม 2022 เซิร์ฟเวอร์ โอเวอร์วอตช์ ถูกปิดเพื่อเตรียมพร้อมสำหรับการเปิดตัว โอเวอร์วอตช์ 2 ในวันถัดไป

 แหล่งข้อมูลอื่น
# Ñ
thumb|ตัวอักษรเอเญที่อยู่ถัดจากตัวอักษรเอเลบนแป้นพิมพ์ภาษาสเปน
Ñ (ตัวใหญ่: Ñ, ตัวเล็ก: ñ) เป็นตัวอักษรละตินยุคใหม่ซึ่งเกิดจากการใส่เครื่องหมายทิลเดบนตัวอักษร N ตัว Ñ ได้รับการจัดให้เป็นส่วนหนึ่งของชุดตัวอักษรภาษาสเปนอย่างเป็นทางการในพุทธศตวรรษที่ 23 แต่ก็มีการใช้ในภาษากาลิเซีย, ภาษาอัสตูเรียส, ภาษาบาสก์, ภาษาอารากอน, ภาษาชาบากาโน, ภาษาฟิลิปีโน, ภาษาเกชัว และภาษาเตตุน รวมไปถึงในการถอดอักษรกลุ่มภาษาโตคาเรียนและภาษาสันสกฤตเป็นอักษรละติน โดยแทนเสียงนาสิก เพดานแข็ง  แต่ในภาษาตาตาร์ไครเมียใช้แทนเสียงนาสิก เพดานอ่อน  ส่วนในภาษาเบรอตาญและภาษาโรฮีนจา ตัวอักษรนี้เป็นตัวบ่งชี้ว่าสระที่อยู่ข้างหน้าออกเสียงเป็นสระนาสิก

Ñ แตกต่างกับตัวอักษรอื่น ๆ ที่มีเครื่องหมายเสริมสัทอักษรกำกับ (เช่น Ü ในภาษาสเปน, ภาษากาลิเซีย, ภาษาอัสตูเรียส และภาษาเลออน) ตรงที่มันมีฐานะเป็นตัวอักษรต่างหากตัวหนึ่งในภาษาเหล่านั้น (ยกเว้นภาษาเบรอตาญ) โดยมีชื่อเรียกเป็นของตัวเอง (ภาษาสเปนเรียก "เอเญ",) และมีตำแหน่งเป็นของตัวเองในชุดตัวอักษร (ต่อจาก N) จากมุมมองนี้ ความเป็นเอกเทศของตัว Ñ จึงคล้ายคลึงกับตัว W ในภาษาอังกฤษ (ซึ่งมาจากการเขียนตัว V ติดกันในอดีต เหมือนกับตัว Ñ ซึ่งมาจากการเขียนตัว N ติดกัน)

 ความสำคัญทางวัฒนธรรม 
ตัวอักษร Ñ กลายเป็นสิ่งแสดงอัตลักษณ์ของภาษาสเปน กองทัพอากาศแห่งสาธารณรัฐสเปนที่ 2 เคยใช้ตัวอักษรนี้ในการระบุอากาศยานของตนเอง
thumb|ตัวอักษรเอเญบนเครื่องบิน Potez 540 ของกองทัพอากาศแห่งสาธารณรัฐสเปนที่ 2

 การใช้ในคอมพิวเตอร์ 
ตัวอักษรÑñชื่อในยูนิโคดlatin capital letter n with tildelatin small letter n with tildeการเข้ารหัสฐานสิบฐานสิบหกฐานสิบฐานสิบหกยูนิโคด209U+00D1241U+00F1UTF-8195 145C3 91195 177C3 B1Numeric character referenceÑÑññNamed character referenceÑñ
# โปเกมอน เดอะมูฟวี่ ตอน ผจญภัยบนหอคอยปีศาจ
โปเกมอน เดอะมูฟวี่ ตอน ผจญภัยบนหอคอยปีศาจ  เป็นภาพยนตร์โปเกมอนเดอะมูฟวี่ที่ 3 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 8 กรกฎาคม พ.ศ. 2543 

 เรื่องย่อ 
มอลลี่ เด็กสาวผู้โดดเดี่ยว บังเอิญปล่อยอำนาจของโปเกมอนปริศนา ชึ่งใช้ความฝันและจินตนาการของมอลลี่มาทำให้พวกมันมีชีวิตและอำนาจชั่วร้ายที่สามารถทำให้เมืองกลายเป็นน้ำแข็ง มอลลี่ต้องการมี่แม่ จึงให้ เอ็นตี้ โปเกมอนแห่งตำนาน ไปตามหาแม่ของเธอ แต่ เอ็นตี้ กลับไปลักพาตัวแม่ของซาโตชิ และสะกดจิตให้เธอเป็นแม่ของมอลลี่ ซาโตชิและเพื่อนจึงต้องต่อสู้เพื่อช่วยแม่ของเขากลับมาและทำลายอำนาจมืดที่ปกคลุมเมืองนี้ให้ได้

 ตอนพิเศษ โปเกมอนผจญภัย 2 

 ตัวละคร 

 เพลงประกอบ
# มิถุนายน พ.ศ. 2560
มิถุนายน พ.ศ. 2560 เป็นเดือนที่ 6 ของปี พ.ศ. 2560 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล
โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล  เป็นภาพยนตร์โปเกมอนเดอะมูฟวี่ที่ 9 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 15 กรกฎาคม พ.ศ. 2549 

 เรื่องย่อ 
ซาโตชิและเพื่อนๆ ได้มาเจอกับ คณะมารีน่าโชว์โปเกมอนใต้น้ำและ แจ็คกี้ ซึ่งเป็นโปเกมอนเรนเจอร์ มีหน้าที่ปกป้องเหล่าโปเกมอนแจ็คกี้ มาทำภารกิจนำไข่ของ เจ้าชายแห่งท้องทะเลกลับไปยังวิหารใต้ทะเล โดยมีโจรสลัด แฟนท่อม ตามไล่ล่าหมายจะชิงไข่นี้และแล้วไข่ก็ฟักตัวออกมาเป็น มานาฟี่โปเกมอนที่จะสามารถนำไปยังวิหารใต้ทะเล ในคืน ราหูอมจันทร์

 มังงะ: 
มาโกโตะ มิโซบุจิ เขียนมังงะเรื่องโปเกมอนที่มีชื่อเดียวกัน เกมดังกล่าวออกจำหน่ายในประเทศญี่ปุ่นเมื่อปี พ.ศ. 2549 และจำหน่ายเป็นภาษาอังกฤษในสหรัฐอเมริกาเมื่อวันที่ 5 สิงหาคม พ.ศ. 2551

 ความแตกต่างระหว่างภาพยนต์และมังงะ: 

 จูดี้ไม่อยู่ในมังงะ
 ในฉากความฝันของเมย์ มีการนัยว่าเมย์เปลือยกายอยู่ในน้ำ แต่ในภาพยนตร์เธอสวมเสื้อผ้าครบชุด
 หลังจากเรือดำน้ำของเขาถูกทำลาย Phantom ก็ขู่ว่าจะจับ May เป็นตัวประกันและใช้เสาเป็นอาวุธ แทนที่จะไม่สามารถยึดเสาไว้ได้และติดอยู่ใต้เสา
 ทารกแรกเกิดของ Manaphy ยังคงสงบนิ่งไม่เหมือนกับตัวละครในภาพยนตร์ที่ดูเหมือนจะแสดงอาการหงุดหงิดและเครียดเกี่ยวกับโลกใหม่ภายนอกไข่ของมัน
 กล่องไข่ของ Manaphy จะแตกเมื่อ Manaphy ฟักออกมา แทนที่ไข่จะหลุดออกจากกล่องก่อนที่จะฟัก
 Manaphy มีความสุขที่ได้เห็น Ash อยู่ในร่างของ Jack Walker หลังจากใช้ Heart Swap ในอะนิเมะ ขณะที่ในมังงะ Manaphy ดูเหมือนจะใจอ่อนลงเล็กน้อยหลังจากใช้ Heart Swap กับ Ash และ Jackie แต่ก็ยังไม่พอใจที่ May จากไป ฉากอำลาระหว่างเมย์กับมานาฟีในตอนจบและฉากที่แอชเกือบจมน้ำก่อนที่จะกลายเป็น "ราชาแห่งท้องทะเล" นั้นดูร่าเริงกว่าในมังงะมากเมื่อเทียบกับในภาพยนตร์
 แทนที่จะเป็นเครื่องหมายของชาวแห่งน้ำ Phantom กลับเปิดประตูสู่ Sea crown โดยการเล่นเครื่องดนตรีที่รู้จักกันในชื่อขลุ่ยน้ำ
 ขณะกำลังหลบหนีจากเรือดำน้ำของ Phantom แจ็กกี้ถูกโจมตีโดยโปเกมอนน้ำหลายตัวที่ลูกน้องของ Phantom ใช้ แทนที่จะเป็น Phantom และโปเกมอนประเภทแมลงของเขา

 ตัวละคร 

 เพลงประกอบ
# คริสต์ทศวรรษ 860
คริสต์ทศวรรษ 860  เป็นทศวรรษที่เริ่มต้นตั้งแต่วันที่ 1 มกราคม ค.ศ. 860 ถึง 31 ธันวาคม ค.ศ. 869 เป็นทศวรรษของศตวรรษที่ 9  และ คริสต์สหัสวรรษที่ 1
# ยุทธจักร ก้อนจันทร์
ยุทธจักร ก้อนจันทร์ (ชื่อเล่น: หนอน;'ยุทธจักร' รับเป็นเกียรติพร้อมรับใช้ทีมชาติหากเรียกติด - thairath.co.th 31 พฤษภาคม พ.ศ. 2525 –) เป็นนักฟุตบอลระดับอาชีพชาวไทยในตำแหน่งกองกลางตัวรับ  เขาเคยชนะการแข่งไทยลีก 2 ครั้งกับบุรีรัมย์ ยูไนเต็ด รวมถึงชนะการแข่งวีลีก 1 ครั้งกับฮหว่างอัญซาลาย

 ผลงานในระดับนานาชาติ 
ยุทธจักรเป็นส่วนหนึ่งของทีมชาติไทย ในการแข่งขันไทเกอร์คัพ 2004 จากนั้น เขาก็ว่างเว้นจากการแข่งขันระดับนานาชาติเป็นเวลาหลายปี กระทั่งได้รับการเรียกตัวให้เข้าร่วมทีมจากเกียรติศักดิ์ เสนาเมือง ในเดือนมิถุนายน พ.ศ. 2558ยุทธจักร ปลื้มคัมแบ็กช้างศึกรอบ 8 ปี ลั่นทุ่มสุดความสามารถ - SMMSPORT.com

 การทำประตูในระดับนานาชาติ 
 #  วันที่  สถานที่  คู่แข่งขัน  คะแนน  ผล  การแข่งขัน 1.  12 ธันวาคม พ.ศ. 2547  สนามกีฬาแห่งชาติบูกิตจาลิล ประเทศมาเลเซีย    8–0  ชนะ  ไทเกอร์คัพ 2004

 เกียรติประวัติ 

 ร่วมกับสโมสร 
ฮหว่างอัญซาลาย
 วี.ลีก ดิวิชัน 1 (1 สมัย): ฤดูกาล 2004

บุรีรัมย์ ยูไนเต็ด
 ไทยพรีเมียร์ลีก (2 สมัย): ฤดูกาล 2551, 2554
 ไทยเอฟเอคัพ (1 สมัย): ฤดูกาล 2554
 ไทยลีกคัพ (1 สมัย): ฤดูกาล 2554'ยุทธจักร' ขอพักเรื่องค้าแข้งแม้มี 3 ทีมตามจีบ - SMMSPORT.com
# เรซิเดนต์อีวิล (ภาพยนตร์ชุด)
เรซิเดนต์อีวิล  เป็นซีรีส์ภาพยนตร์สยองขวัญหลายเรื่อง ที่มีจุดเริ่มต้นมาจากภาพยนตร์เรื่อง ผีชีวะ ภาพยนตร์สยองขวัญ ที่นำแสดงโดย มิลล่า โจโววิช ที่ออกฉายเมื่อ ค.ศ. 2002 ซึ่งมีทั้งหมด 6 ภาค โดยแต่ละภาค มีเนื้อหาส่วนใหญ่ และตัวละครอิงมาจากเกม เรซิเดนต์อีวิล ทุก ๆ ภาค

ภาพยนตร์เรื่อง ผีชีวะ สร้างชื่อเสียงให้กับทั้งมิลล่า โจโววิช และทีมผู้สร้างอย่างมหาศาล ด้วยรายได้ที่ถล่มทลายในหลักร้อยล้านเหรียญสหรัฐในทุก ๆ ภาค ต่อมาจึงมีการสร้างภาพยนตร์ภาคต่ออีก 5 ภาค  ได้แก่

 ผีชีวะ (Resident Evil) ออกฉายปี ค.ศ. 2002 กำกับโดย พอล ดับบลิว.เอส. แอนเดอร์สัน
 ผีชีวะ 2 ผ่าวิกฤตไวรัสสยองโลก (Resident Evil: Apocalypse) ออกฉายปี ค.ศ. 2004 กำกับโดย อเล็กซานเดอร์ วิตต์
 ผีชีวะ 3 สงครามสูญพันธุ์ไวรัส (Resident Evil: Extinction) ออกฉายในปี ค.ศ. 2007 กำกับโดย รัสเซลล์ มัลคาฮี
 ผีชีวะ 4 สงครามแตกพันธุ์ไวรัส (Resident Evil: Afterlife) ออกฉายในปี ค.ศ. 2010 กำกับโดย พอล ดับบลิว.เอส. แอนเดอร์สัน
 ผีชีวะ 5 สงครามไวรัสล้างนรก (Resident Evil: Retribution) ออกฉายในปี ค.ศ. 2012 กำกับโดย พอล ดับบลิว.เอส. แอนเดอร์สัน
 อวสานผีชีวะ (Resident Evil: The Final Chapter) ออกฉายในปี ค.ศ. 2016 กำกับโดย พอล ดับบลิว.เอส. แอนเดอร์สัน
ในปีค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมได้ออกฉาย
 ผีชีวะ: ปฐมบทแห่งเมืองผีดิบ (Resident Evil: Welcome to Raccoon City) ออกฉายในปี ค.ศ. 2021 กำกับโดย โยฮันเนส โรเบิร์ต

เนื้อเรื่อง
ภาค 1

ภาค 2

ภาค 3

ภาค 4

ภาค 5

ภาค 6

 รีบู๊ต ผีชีวะ: ปฐมบทแห่งเมืองผีดิบ 

นักแสดง

รายได้

 ภาพยนตร์ วันที่ออกฉาย รายได้ระดับบ็อกซ์ออฟฟิศ รายได้ระดับบ็อกซ์ออฟฟิศทั้งหมด รายได้ในการสร้าง อ้างอิง สหรัฐอเมริกา อื่น ๆ อเมริกาเหนือ ที่อื่น ๆ ทั่วโลก อมริกาเหนือ ทั่วโลก ผีชีวะ 15 มีนาคม ค.ศ. 2002 21 มีนาคม ค.ศ. 2002 $40,119,709 $62,865,153 $102,984,862 1,938 $33 ล้าน ผีชีวะ 2 ผ่าวิกฤตไวรัสสยองโลก 10 กันยายน ค.ศ. 2004 11 กันยายน ค.ศ. 2004 $51,201,453 $78,141,316 $129,342,769 1,532 $45 ล้าน ผีชีวะ 3 สงครามสูญพันธุ์ไวรัส 21 กันยายน ค.ศ. 2007 19 กันยายน ค.ศ. 2007 $50,648,679 $97,763,386 $148,412,065 1,555 $45 ล้าน ผีชีวะ 4 สงครามแตกพันธุ์ไวรัส 10 กันยายน ค.ศ. 2010 9 กันยายน ค.ศ. 2010 $60,128,566 $240,099,518 $300,228,084 1,262 393 $60 ล้าน ผีชีวะ 5 สงครามไวรัสล้างนรก 14 กันยายน ค.ศ. 2012 12 กันยายน ค.ศ. 2012 $42,345,531 $197,658,893 $240,004,424 1,841 530 $65 ล้าน อวสานผีชีวะ 27 มกราคม ค.ศ. 2017 23 ธันวาคม ค.ศ. 2016 $26,844,962 $285,412,558 $312,257,250 2,698 375 $40 ล้าน ผีชีวะ: ปฐมบทแห่งเมืองผีดิบ24 พฤศจิกายน ค.ศ. 202127 มกราคม ค.ศ. 2022$17,000,000$30,000,000$47,000,0004,0913,286$25 ล้าน  Total  $288,288,900 $991,940,824 $1,280,229,454 $315 ล้าน
 อ้างอิง 

แหล่งข้อมูลอื่น
# ตระกูลรอธส์ไชลด์
รอธส์ไชลด์ ในภาษาอังกฤษ หรือ โรธชิลด์ ในภาษาเยอรมัน เป็นตระกูลอภิมหาเศรษฐีที่ร่ำรวยที่สุดในโลก สืบเชื้อสายมาจากไมเออร์ อัมส์เชิล โรธชิลด์ (Mayer Amschel Rothschild) ชาวยิวที่อพยพไปยังเยอรมนี และได้เริ่มจัดตั้งธนาคารขึ้นที่นั่นในทศวรรษที่ 1760 ต่อมาเขาให้บุตรชายทั้งห้าคนช่วยบุกเบิกธนาคารของครอบครัวไปยังต่างประเทศ ซึ่งตั้งสาขาอยู่ในห้านครใหญ่ได้แก่ ลอนดอน, ปารีส, ฟรังค์ฟวร์ท, เวียนนา และนาโปลี

ในศตวรรษที่ 19 ตระกูลรอธส์ไชลด์กลายเป็นครอบครัวที่ถือครองทรัพย์สินมากที่สุดในโลก ในปัจจุบันธุรกิจของตระกูลนี้มีทั้งสถาบันการเงิน, อสังหาริมทรัพย์, เหมือง, พลังงาน, ฟาร์มแบบผสม ทรัพย์สินของตระกูลรอธส์ไชลด์มีมากมายมหาศาลเกินกว่าประเมินได้ โดยอาจมีมูลค่ารวมกันถึงสี่แสนล้านดอลลาร์สหรัฐ ด้วยทรัพย์สินที่มากมายมหาศาลเช่นนี้ทำให้เกิดเป็นทฤษฎีสมคบคิดมากมายว่าตระกูลนี้คือผู้บงการกระแสเงินและสถาบันการเงินในโลกThe Rough Guide to Conspiracy Theories, James McConnachie, Robin Tudge Edition: 2 – 2008  และบงการรัฐบาลต่างๆให้ทำสงครามหรือยุติสงครามระหว่างกัน  

ตระกูลรอธส์ไชลด์เป็นผู้ปล่อยกู้แก่รัฐบาลอังกฤษในการทำสงครามกับฝรั่งเศสในช่วงสงครามนโปเลียน ซึ่งในปี 1815 เพียงปีเดียวตระกูลนี้ได้ปล่อยกู้ถึง 9.8 ล้านปอนด์ (เทียบเท่าทองคำ 65 ตัน) ให้แก่ชาติพันธมิตรของอังกฤษเพื่อฟื้นฟูระบบเศรษฐกิจจากสงครามThe Ascent of Money: A Financial History of the World, (London 2008), page 78. ตระกูลรอธส์ไชลด์ให้เงินกู้แก่บราซิลจำนวนห้าแสนเรอัล (เทียบเท่าทองคำ 1.5 ตัน) เพื่อจ่ายให้แก่โปรตุเกสเพื่อแลกกับเอกราช นอกจากนี้ยังปล่อยกู้แก่รัฐบาลอังกฤษในการขุดคลองสุเอซที่อียิปต์จำนวนสี่ล้านปอนด์ (เทียบเท่าทองคำ 25 ตัน) ในปี 1875 Lionel de Rothschild and the Suez Canal The Rothschild Archive และยังปล่อยกู้แก่ญี่ปุ่นมูลค่า 11.5 ล้านปอนด์ (เทียบเท่าทองคำ 84 ตัน) ในการทำสงครามกับรัสเซีย

หลังมีส่วนในการปราบนโปเลียนในปี 1815 จักรพรรดิฟรันซ์ที่ 1 แห่งออสเตรีย ทรงแต่งตั้งตระกูลเป็นขุนนางยศไฟรแฮร์ และต่อมาในปี 1847 ตระกูลสาขาอังกฤษก็ได้เป็นขุนนางยศบารอน ต่อมาในช่วงสงครามโลกครั้งที่สอง ภัยคุกคามจากนาซีเยอรมนีทำให้ตระกูลสาขาออสเตรียซึ่งมีเชื้อสายยิวจำเป็นต้องหนีตายออกจากยุโรปไปยังสหรัฐอเมริกา ธนาคารและทรัพย์สินของพวกเขาในออสเตรียถูกยึด คฤหาสน์หลายหลังในเวียนนาถูกทำลาย ในปี 1999 รัฐบาลออสเตรียตกลงที่จะส่งมอบภาพจิตรกรรมราว 250 ชิ้นคืนแก่ตระกูลซึ่งถูกยึดไปในสมัยสงคราม

ในปี 2016 องค์กรไม่แสวงหาผลกำไร Oxfam International ประเมินว่าทรัพย์สินที่ตระกูลรอธส์ไชลด์ครอบครองอยู่มีมูลค่าราวสองล้านล้านดอลลาร์สหรัฐ
# สุทธิพงษ์ เหลาพร
จ่าตรี สุทธิพงษ์ เหลาพร  เป็นนักฟุตบอลชาวไทย ที่เข้าแข่งขันไทยลีก ร่วมกับสโมสรฟุตบอลราชนาวีในตำแหน่งกองหน้า

 ประวัติ 
สุทธิพงษ์เคยทำหน้าที่ร่วมสังกัดสโมสรฟุตบอลมาบตาพุด นาวิกโยธิน โดยมีส่วนสำคัญในการช่วยให้ทีมดังกล่าวเป็นแชมป์โซนภาคกลางและตะวันออกของเลคแรกราชนาวีเสริมคม! ซิวสุทธิพงษ์ร่วมทัพ
# เครื่องอิสริยยศลำดับสหไมตรี
เครื่องอิสริยยศลำดับสหไมตรี (เคฺรืองอิสฺสริยยสลํฎาบ่สหเมตฺรี) เป็นชื่อของตระกูลเครื่องราชอิสริยาภรณ์ซึ่งมอบโดยรัฐบาลแห่งพระราชอาณาจักรกัมพูชา สถาปนาขึ้นเมื่อวันที่ 9 พฤศจิกายน ค.ศ. 1948 โดยแบ่งลำดับเกียรติเป็น 3 ชั้น ต่อมาได้ขยายลำดับเกียรติขึ้นเป็น 5 ชั้น เมื่อวันที่ 23 สิงหาคม ค.ศ. 1956  การมอบเครื่องราชอิสริยาภรณ์ตระกูลนี้ได้ระงับไปในสมัยการปกครองของเขมรแดง ก่อนจะมีการฟื้นฟูการมอบอีกครั้ง ตามพระราชกฤษฎีกา เลขที่ 1095/01 ลงวันที่ 5 ตุลาคม ค.ศ. 1995 เครื่องราชอิสริยาภรณ์ตระกูลนี้มอบเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต

 ลำดับเกียรติ 
เครื่องราชอิศริยาภรณ์มีลำดับเกียรติทั้งหมด 5 ชั้น ดังนี้

 80x80px มหาสิริวัฒน์ (មហាសេរីវឌ្ឍន៍) ประกอบด้วย สายสะพายสำหรับสะพายบ่าขวาเฉียงลงทางซ้าย และดาราประดับอกเสื้อทางเบื้องขวา
 80x80px มหาเสนา (មហាសេនា)
 80x80px ธิบดินทร์ (ធិបឌិន្ទ)
 80x80px เสนา (សេនា)
 80x80px อัสสฤทธิ์ (អស្សឫទ្ធិ)

 หมายเหตุ
# พุดโกเมน
พุดโกเมน  เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร

 ลักษณะทางพฤกษศาสตร์ 
พุดโกเมนเป็นไม้พุ่มหรือไม้ต้นสูงได้ถึง 10 เมตร ใบรูปรียาว 6-18 เซนติเมตร ปลายแหลมยาว โคนรูปลิ่ม ก้านใบยาว 0.3-1 เซนติเมตร เส้นแขนงใบข้างละ 4-5 เส้น ดอกออกเดี่ยว ๆ ที่ปลายกิ่งสั้นด้านข้าง ก้านดอกยาวได้ถึง 1 เซนติเมตร ใบประดับย่อยคล้ายเกล็ด 5-9 อัน หลอดกลีบเลี้ยงยาว 1-2 เซนติเมตร ดอกรูปแตรสีม่วงอมแดง มีปื้นสีเขียวด้านนอก ด้านในสีขาวมีจุดสีม่วงกระจาย หลอดกลีบดอกยาวได้ถึง 20 เซนติเมตร กลีบรูปไข่แกมรูปขอบขนานยาว 1-4 เซนติเมตร เกสรเพศผู้ติดบนปากหลอดกลีบดอก ก้านเกสรเพศเมียยาว 12-20 เซนติเมตร ยอดเกสรจัก 2 พู รูปกระบอง ยาวได้ถึง 3 เซนติเมตร ยื่นพ้นปากหลอดกลีบดอกเล็กน้อย ผลรูปรีกว้างยาว 3.5-7 เซนติเมตร มีสันตื้น ๆ 10 สัน สามารถรับประทานได้ ภายในมีเมล็ดแบน เส้นผ่านศูนย์กลาง 6-8 มิลลิเมตรสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 305, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# ศูนย์อุตุนิยมวิทยาชำนัญพิเศษประจำภูมิภาค
ศูนย์อุตุนิยมวิทยาชำนัญพิเศษประจำภูมิภาค (, ย่อว่า) เป็นหน่วยงานที่รับผิดชอบการเผยแพร่ข้อมูล คำแนะนำ และคำเตือนทางอุตุนิยมวิทยาในภูมิภาคที่ตนเองตั้งอยู่ ได้รับการยอมรับโดยความเห็นพ้องที่องค์การอุตุนิยมวิทยาโลกในฐานะส่วนหนึ่งของหน่วยงานการเฝ้าระวังสภาพอากาศโลก

 พายุหมุนเขตร้อน 
ศูนย์อุตุนิยมวิทยาชำนัญพิเศษศูนย์หนึ่ง ๆ เป็นผู้รับผิดชอบตรวจหาพายุหมุนเขตร้อนในภูมิภาคที่ตนเองรับผิดชอบ และเผยแพร่ข้อมูลพื้นฐานเกี่ยวกับบริเวณความกดอากาศต่ำที่เกิดขึ้นในปัจจุบัน รวมทั้งตำแหน่ง การเคลื่อนที่ และความรุนแรงของบริเวณความกดอากาศเหล่านั้น โดยมีศูนย์อุตุนิยมวิทยาชำนัญพิเศษดังกล่าว 6 ศูนย์ รวมกับศูนย์เตือนภัยพายุหมุนเขตร้อน (, ย่อว่า) ในระดับภูมิภาคอีก 6 ศูนย์ ทั้งหมดทำหน้าที่ออกประกาศเตือนภัยพายุหมุนเขตร้อนเป็นการสาธารณะ และช่วยเหลือหน่วยงานทางอุตุนิยมวิทยาและอุทกวิทยาของประเทศต่าง ๆ ในการเตรียมข้อมูลเตือนภัยสำหรับประเทศของตน นอกจากนี้ ศูนย์ฯ ทุกศูนย์ยังรับผิดชอบการตั้งชื่อพายุหมุนเขตร้อนเมื่อพายุเหล่านั้นก่อตัวเป็นพายุโซนร้อนในพื้นที่รับผิดชอบของตน (ยกเว้นศูนย์ฯ เรอูว์นียง และศูนย์ฯ เวลลิงตัน)

thumb|400px|ศูนย์พายุหมุนเขตร้อนและภูมิภาคในความรับผิดชอบ
ศูนย์เฮอร์ริเคนแห่งชาติ  ของสหรัฐอเมริกาเป็น ศูนย์อุตุนิยมวิทยาชำนัญพิเศษประจำภูมิภาค ไมแอมี รับผิดชอบการติดตามการเคลื่อนที่ของพายุหมุนเขตร้อนภายในแอ่งแอตแลนติกและแอ่งแปซิฟิกตะวันออก

ศูนย์เฮอร์ริเคนแปซิฟิกกลาง  ของสหรัฐอเมริกาเป็น ศูนย์อุตุนิยมวิทยาชำนัญพิเศษประจำภูมิภาค โฮโนลูลู รับผิดชอบจัดหาดาวเทียมถาวรสำหรับแอ่งแปซิฟิกตะวันตกและแอ่งแปซิฟิกใต้ และการเตือนภัยพายุหมุนเขตร้อนสำหรับแอ่งแปซิฟิกกลางและแอ่งแปซิฟิกตะวันออกในกรณีที่ศูนย์เฮอร์ริเคนแห่งชาติกำลังมีภาระมากในแอ่งแอตแลนติกหรือไม่สามารถปฏิบัติหน้าที่ได้ด้วยกรณีใด ๆ ก็ตาม

สำนักงานอุตุนิยมวิทยาญี่ปุ่น  เป็น ศูนย์อุตุนิยมวิทยาชำนัญพิเศษประจำภูมิภาค โตเกียว รับผิดชอบการออกคำเตือนในแอ่งแปซิฟิกตะวันตก

กรมอุตุนิยมวิทยาอินเดีย  เป็น ศูนย์อุตุนิยมวิทยาชำนัญพิเศษประจำภูมิภาค นิวเดลี รับผิดชอบการติดตามการเคลื่อนที่ของพายุหมุนเขตร้อนในแอ่งมหาสมุทรอินเดียเหนือ

เมเตโอ-ฟร็องส์ เรอูว์นียง  ของฝรั่งเศสเป็น ศูนย์อุตุนิยมวิทยาชำนัญพิเศษประจำภูมิภาค เรอูว์นียง รับผิดชอบการออกคำเตือนและการติดตามการเคลื่อนที่ของพายุหมุนเขตร้อน อย่างไรก็ตาม การตั้งชื่อกับระบบพายุหมุนเขตร้อนนั้นถูกโอนไปเป็นหน้าที่ของศูนย์บริการสภาพอากาศของมอริเชียสและมาดากัสการ์

ภายในภูมิภาคออสเตรเลีย มีศูนย์เตือนภัยพายุหมุนเขตร้อน 5 ศูนย์เป็นผู้รับผิดชอบการตั้งชื่อและการติดตามการเคลื่อนที่ของพายุหมุนเขตร้อน โดยศูนย์ 3 ศูนย์ในจำนวนนี้ดำเนินงานและตั้งอยู่ในสำนักงานสาขาของ สำนักอุตุนิยมวิทยาออสเตรเลีย  ที่เมืองเพิร์ท, ดาร์วิน และบริสเบน และใช้รายชื่อพายุระดับชาติรายชื่อเดียวกัน ส่วนอีก 2 ศูนย์ตั้งอยู่ที่กรุงพอร์ตมอร์สบีของปาปัวนิวกินี และกรุงจาการ์ตาของอินโดนีเซีย

ภายในมหาสมุทรแปซิฟิกใต้ กรมอุตุนิยมวิทยาฟีจี  เป็น ศูนย์อุตุนิยมวิทยาชำนัญพิเศษประจำภูมิภาค นันจี รับผิดชอบการตั้งชื่อพายุหมุนเขตร้อนในแอ่งนี้ทั้งหมด อย่างไรก็ตาม สำนักงานบริการอุตุนิยมวิทยานิวซีแลนด์  ซึ่งเป็น ศูนย์เตือนภัยพายุหมุนเขตร้อน เวลลิงตัน ทำหน้าที่ออกพยากรณ์อากาศในพื้นที่ใต้ละติจูดที่ 25 องศาใต้ลงไป

ดูเพิ่ม
พายุหมุนเขตร้อน
องค์กรอุตุนิยมวิทยาโลก
# เหตุโจมตีในอัลมินยา พ.ศ. 2560
เมื่อวันที่ 26 พฤษภาคม พ.ศ. 2560 เกิดเหตุกลุ่มคนร้ายปิดบังใบหน้ากราดยิงชาวคริสต์คอปติกบนรถโดยสาร ขณะมุ่งหน้าจากเมืองมะฆอเฆาะฮ์ในจังหวัดอัลมินยาไปยังโบสถ์แห่งหนึ่งในจังหวัดบะนีซุวัยฟ์ซึ่งอยู่ทางตอนใต้ของกรุงไคโร ประเทศอียิปต์ ส่งผลให้มีผู้เสียชีวิตอย่างน้อย 28 คน และบาดเจ็บอีก 22 คน

 ก่อนหน้าเหตุโจมตี 
ในช่วงหลายเดือนที่ผ่านมา เกิดการโจมตีชาวคริสต์นิกายคอปติกหลายครั้ง โดยมีกลุ่มไอซิสอ้างว่าอยู่เบื้องหลัง ก่อนหน้าเมื่อวันที่ 9 เมษายน พ.ศ. 2560 เพิ่งเกิดเหตุระเบิดฆ่าตัวตายที่พุ่งเป้าโจมตีโบสถ์ 2 ครั้ง ทำให้มีผู้เสียชีวิตอย่างน้อย 46 คน และบาดเจ็บอีก 125 คน 

 เหตุการณ์ในภายหลัง 
ภายหลังจากเกิดเหตุโจมตี ประธานาธิบดีอับดุลฟัตตาห์ อัสซีซี ของอียิปต์ ได้ประกาศภาวะฉุกเฉินทั่วอียิปต์เป็นเวลา 3 เดือน พร้อมรับปากว่าจะทำทุกอย่างที่จำเป็นเพื่อต่อสู้กับกลุ่มผู้ก่อการร้าย จากนั้น อียิปต์ส่งเครื่องบินรบหลายลำโจมตีค่ายทหารหลายแห่งในประเทศลิเบีย ซึ่งทางการอียิปต์ระบุว่า เป็นสถานที่ฝึกปรือนักรบของกลุ่มติดอาวุธ โดยทางการอียิปต์เชื่อว่า นักรบเหล่านี้เป็นผู้อยู่เบื้องหลังเหตุกราดยิงในอัลมินยา
# ยอดคนสืบระห่ำ
Jack Reacher ยอดคนสืบระห่ำ  ภาพยนตร์ฮอลลีวูดแนวแอคชั่นจากการกำกับของ คริสโตเฟอร์ แม็คควอรี่ นำแสดงโดย ทอม ครูซ ออกฉายครั้งแรกเมื่อวันที่ 21 ธันวาคม พ.ศ. 2555 ดัดแปลงจากนวนิยายชุด Jack Reacher ของ Lee Child เรื่อง เล็งจุดตาย (One Shot) ซึ่งตีพิมพ์เมื่อปี พ.ศ. 2548 จากทุนสร้าง 60 ล้านดอลลาร์ ตีเป็นค่าตัว  ทอม ครูซ  ไปแล้ว 55 ล้านดอลลาร์

 เนื้อเรื่อง 
เรื่องราวของ แจ๊ค รีชเชอร์ (ทอม ครูซ) อดีตผู้พันแห่งกองทัพบกสหรัฐที่เข้ามาช่วยสืบหาความจริงในคดีที่อดีตทหารที่เกี่ยวพันกับแจ็ค รีชเชอร์ ถูกกล่าวหาว่าฆ่าคนตาย โดยรีชเชอร์ได้รับความช่วยเหลือจาก เฮเลน โรดิน (โรซามุนด์ ไพค์) ทนายความของบาร์ทำให้รีชเชอร์ได้รู้ความจริงว่าทั้งหมดเป็นการจัดฉากและสมรู้ร่วมคิดรีชเชอร์จึงตัดสินใจหยุดยั้งแผนการนี้

 นักแสดง 
 ทอม ครูซ  -  แจ๊ค รีชเชอร์
 โรซามันด์ ไพค์  -  เฮเลน โรดิน
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เกี่ยวกับพลซุ่มยิง
# เดอะ มัมมี่
เดอะ มัมมี่  เป็น ภาพยนตร์ผจญภัย แอคชั่น  ที่ออกฉายในปี ค.ศ. 2017 กำกับโดย อเล็กซ์ เคิร์ตซ์แมน ผู้เขียนบท ดิ อะเมซิ่ง สไปเดอร์-แมน: ผงาดอสูรกายสายฟ้า และ สตาร์ เทรค: สงครามพิฆาตจักรวาล นำแสดงโดย ทอม ครูซ, แอนนาเบล วอลลิสและรัสเซล โครว์ โดยภาพยนตร์เรื่องนี้ไม่เกี่ยวข้อง หรือเป็นภาคต่อของภาพยนตร์ เดอะมัมมี่ 3 คืนชีพจักรพรรดิมังกร แต่อย่างใด

เนื้อเรื่องย่อ
เมื่อเจ้าหญิงจากยุคอียิปต์โบราณ “อามาเนต” ที่ถูกทำให้กลายเป็นมัมมี่ และถูกฝังไว้กลางทะเลทรายเมื่อหลายพันปี จนกระทั่งมีการขุดค้นพบโลงศพหินโบราณของเธอ โดยการนำทีมของ “นิค มอร์ตั้น” นักโบราณคดีชาวอเมริกัน แต่ในระหว่างการขนย้าย ก็เกิดเรื่องขึ้น เมื่ออามาเนตถูกปลุกให้ตื่นขึ้นด้วยเหตุผลบางอย่างที่เกี่ยวข้องกับตัวของนิค เมื่อเธอตื่นขึ้น ความวิบัติจึงบังเกิดกับคณะขนย้าย เครื่องบินถูกทำลาย และนิคที่น่าจะตายไปแล้วก็ฟื้นขึ้น พร้อมกับประสาทสัมผัสที่ว่องไวราวกับยอดมนุษย์ นิค และ เจ้าหญิงอามาเนต เกี่ยวข้องกันอย่างไร และเขาจะหยุดความโกรธแค้นของมัมมี่สาว ที่กำลังอาละวาดไปทั่วได้หรือไม่

 นักแสดงนำ 
 ทอม ครูซ รับบท นิค มอร์ตอน
 แอนนาเบล วอลลิส รับบท เจนนี่ เฮลซี่
 โซเฟีย โบเทลล่า รับบท เจ้าหญิงอามาเนต/ มัมมี่
 เจค เอ็ม. จอห์นสัน รับบท จ่าคริส เวลล์
 คอร์ตนีย์ บี แวนซ์ รับบท โคโลเนล กรีนเวย์
 มาร์แวน เคนซารี่ รับบท มาลิค
 รัสเซล โครว์ รับบท ดร. เจคเคิล